Държавен вестник, бр. 111, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  111
както и за справяне със спешни и животоза­
страшаващи психични състояния; адекватно 
поведение при нежелани лекарствени реакции; 
3.2.7. да притежава познания и/или прак­
тически умения за процедурите: електро­
конвулсивна терапия (ЕКТ), транскраниална 
магнитна стимулация (ТМС), директна токова 
магнитна стимулация и психотерапия;
3.2.8. да познава и спазва методическите 
насоки и законодателството;
3.2.9. да притежава познания и умения 
за провеждане на научни изследвания при 
заболявания на централната нервна система 
(ЦНС) съгласно принципите на добрата кли­
нична практика;
3.2.10. да притежава комуникативни и 
психологически умения и компетентност по 
етични проблеми при болни с психични забо­
лявания, особено при тези с хронични форми 
и трайна промяна на личността в резултат 
на заболяването.
3.3. Лекарска компетентност.
Лечебно-диагностичната дейност по отно­
шение на пациенти с психични заболявания 
се осъществява от лекари със следната про­
фесионална квалификация:
3.3.1. общопрактикуващ лекар: разпознава 
болни с психични заболявания и усложнения 
и насочва за консултация с лекар с призната 
специалност по „Психиатрия“;
3.3.2. лекар специализант по „Психиат­
рия“: осъществява лечебно-диагностична и 
профилактична дейност под ръководството 
и контрола на лекар с призната специалност 
по „Психиатрия“;
3.3.3. лекар с призната специалност по „Пси­
хиатрия“: осъществява самостоятелна дейност 
в диагностиката и лечението на психичните 
разстройства и психичните усложнения при 
други заболявания;
3.3.4. консултант – лекар с призната специ­
алност, различна от медицинската специал­
ност „Психиатрия“: консултира специфичните 
усложнения на съответните органи и системи 
и тяхното лечение на фона на психичното 
заболяване.
3.4. Изисквания към дейността на лекар 
без призната специалност или с друга приз­
ната клинична специалност, осъществяващи 
дейност в структура по психиатрия: осъщест­
вява лечебно-диагностична и профилактична 
дейност след съгласуване и под ръководството 
и контрола на лекар с призната специалност 
по „Психиатрия“. 
3.5. Дейности в обхвата на медицинската 
специалност, изискващи допълнителна ква­
лификация:
3.5.1. прилагането на специализирани 
изследвания на главния мозък и методи за 
немедикаментозно лечение на някои психични 
разстройства;
3.5.2. провеждане и разчитане на електро­
физиологични изследвания за локализиране 
на измененията в биоелектричната мозъчна 
активност – електроенцефалография (ЕЕГ) и 
цветна картография на главния мозък; 
3.5.3. извършване на електроконвулсивна 
терапия чрез използване на електроконвулса­
тори с паралелно мониториране на дермално 
съпротивление, ЕКГ и ЕЕГ;
3.5.4. провеждане на транскраниална маг­
нитна стимулация (TMC), репетитивна транс­
краниална магнитна стимулация (рTMС) и 
директна токова стимулация;
3.5.5. лечение на синдром на зависимост 
към опиоиди в програми за лечение с опиеви 
агонисти и агонисти-антагонисти. 
3.6. Изисквания към специалистите, осъ­
ществяващи здравни грижи.
3.6.1. Медицинските сестри в психиатрично 
отделение/клиника трябва да са обучени за 
работа с психично болни и да притежават:
3.6.1.1. компетенции на психиатричното 
сестринство, терапевтичните комуникации, 
психосоциалните умения за социални, про­
фесионални комуникации и роли;
3.6.1.2. профилирани клинични умения в 
областта на психиатричната помощ, които 
са съобразени със съвременните тенденции 
в здравеопазването и с ефективни общи и 
профилирани компетенции в рамките на био­
психосоциалния медицински подход;
3.6.1.3. умения за организация и съгласуване 
на клиничните, екипните и административни­
те дейности, времето и риска в психиатрията;
3.6.1.4. компетентност и поемане на отго­
ворност за клиничните задачи от областта на 
професионалната роля, включващи: 
3.6.1.4.1. извършване на сестрински оценки 
с използване на стандартните оценителни 
процедури – интервю, оценка на поведение, 
проследяване и др.; 
3.6.1.4.2. установяване и поддържане на 
продължителни работни отношения с болните 
с психични разстройства; 
3.6.1.4.3. водене на психиатрични случаи, 
прилагайки специфични диагностични и ин­
тервенционни процедури – сестрински диаг­
нози, оценка на потребности, изработване на 
индивидуален план за психиатрични грижи, 
кризисни интервенции, обучение на психично 
болните в ежедневни умения; 
3.6.1.4.4. участие на сестрите като пълно­
правни специалисти в своята област в мул­
тидисциплинарната екипна работа; 
3.6.1.4.5. участие в работата на лечебното 
заведение с организационни умения, като: 
водене на екипно съвещание, организиране 
на режим в отделението, организиране на 
терапевтична среда и др.; 
3.6.1.4.6. придобиване и усъвършенстване 
на умения за работа в различни работни усло­
вия: в екип с психиатър, психолог и социален 
работник; в екип с общопрактикуващ лекар; 
в болници и др.;